**2014. ÉVI KALÓZ ORSZÁGOS BAJNOKSÁG**

 Velencei-tó Agárd. 2014. július 28-augusztus 1.

**VERSENYKIÍRÁS**

1. **BEVEZETÉS**
	1. A verseny célja: Magyar Bajnoki cím elnyerése a Kalóz hajóosztályban.
	2. A verseny helye és ideje:Velencei-tó 2014. július 28-augusztus 1.
	3. Résztvevő hajóosztály: Kalóz
	4. Faktorszám: 1,4
2. **A VERSENY RENDEZŐJE**
	1. Rendező szervezet: Velencei-tavi Vízisport Szövetség együttműködve a Magyar Vitorlás Szövetséggel és a Magyar Kalóz Osztályszövetséggel
	2. Versenyvezető: Sipos Péter
	3. Versenybíróság elnöke: Papp Gábor
	4. Versenyorvos: dr.Jancsó Miklós
3. **VERSENYSZABÁLYOK**

A versenyen az alábbi szabályok érvényesek:

* A vitorlázás versenyszabályaiban meghatározott szabályok,
* a Magyar Vitorlás Szövetség Általános versenyutasítása, Versenyrendelkezései és Reklámszabályzata.
1. **NEVEZÉS**
	1. A nevezés és felmérés helye: Sirály SC versenyirodában
	2. Előnevezés: fejer.vilmos@upcmail.hu email címen 2014 julius.05-ig. Az előnevezéskor kérjük megadni a trikóméretet és esetleges szállásigényt.
	3. A nevezés és felmérés ideje: 2014. július 27-án 12:00-20:00 óráig és

2014. július 28-én 8:00-9:00 óráig.

A megadott felmérési időszakban kizárólag ellenőrző felmérésekre kerül sor, valamennyi vitorla ellenőrző bélyegzést kap. A versenyen csak felmért hajóval és bélyegzett vitorlával lehet részt venni. A verseny során ellenőrző felmérésre sor kerülhet! Nevezés csak akkor érvényes, ha a hajó érvényes felmérési bizonylatát bemutatták! A versenyen csak az a hajó vehet részt, amelynek felelősségbiztosítási kötvényét nevezéskor bemutatták!

* 1. A nevezés díja: 13.000.- Ft/Fő. A versenyen csak olyan versenyző vehet részt, aki egyben a Magyar Kalóz Osztályszövetség tagja is, vagyis az Osztályszövetség felé az adott évre esedékes tagdíja befizetésre került. Amennyiben ez még nem történt meg, úgy a nevezésnél erre természetesen lehetőséget biztosítunk. Az osztályszövetségi tagdíj minimuma 1500.- Ft/fő, de önkéntes alapon ennél magasabb támogatói összeg befizetése is lehetséges.
	2. 1996. január 1-jén vagy azután született versenyzők 6.500 Ft / fő nevezési díjat fizetnek. Az általuk fizetendő Osztályszövetségi díj minimum 1.000.- Ft / fő.
1. **VERSENYZŐK TÁJÉKOZTATÁSA, PARTI JELZÉSEK**
	1. A Versenyrendezőség a versenyzőket a versenyiroda ablakán kifüggesztett hivatalos hirdetőtáblán, írásbeli közlemények útján tájékoztatja.
	2. A parti jelzéseket a klubház előtti árbocon tűzik ki.
2. **VERSENYPROGRAM**
	1. A Versenyrendezőség 12 futam lebonyolítását tervezi a következő napi bontásban:

2014. július 28. 2 futam

2014. július 29. 3 futam

2014. július 30. 3 futam

2014. julius 31. 2 futam

2014. augusztus 1. 2 futam

* 1. Az első futam figyelmeztető jelzésének tervezett időpontja: 2014. július 28. 10:55. A további versenynapokon a napi első futamok figyelmeztető jelzésének tervezett időpontja 09.55 óra.
	2. Amennyiben az első három versenynapon nem sikerül az összes tervezett futamot megrendezni, úgy a további versenynapokon megfelelő szélviszonyok esetén 3 futam is rendezhető.
	3. Az utolsó versenynapon, augusztus 1-án 15.00 óra után rajteljárás nem kezdhető.
1. **OSZTÁLYLOBOGÓ**

A versenyen használt osztálylobogó fehér alapon fekete osztályjelzés.

1. **VERSENYTERÜLET ÉS VERSENYPÁLYA**
	1. Velencei-tavon a Gárdonyi Nagytísztás vízterületén futamonként kihelyezett cirkáló-hátszél pálya, amelyet a mellékelt pályarajz (1. melléklet) szerint kell teljesíteni.
	2. Az 1, 2 pályajeleket bal kéz felől kell elhagyni.
	3. Az első hátszélszakasz végén a pályajelek kaput alkotnak, köztük kell elvitorlázni. Ha a kapu egyik jele hiányzik, a helyén lévő jelet bal kéz felől kell elhagyni.
	4. Célidő és időkorlátozások:

|  |  |  |  |
| --- | --- | --- | --- |
| **Célidő** | **Időkorlátozás az 1. pályajelnél** | **Időkorlátozás az első célba erő hajó számára** | **Célbafutási időkorlát** |
| 60 | 30 | 90 | 20 |

A táblázatban szereplő idők percben értendők. A táblázat módosítja az Általános versenyutasítás 13.2 pontját.

A célidő nem teljesülése nem lehet orvoslati kérelmek alapja. Ez módosítja a 62.1(a) szabályt.

Ha az első hajó nem teljesíti az első szakaszt, illetve a futamot a megjelölt időkorlátozáson belül, a futamot a Versenyrendezőség érvényteleníti.

Azok a hajók, amelyek nem érnek célba az elsőnek a pályát végigvitorlázó és célba ért hajót követően a Finish windowban megjelölt időn belül, tárgyalás nélkül DNF-ként kerülnek értékelésre. Ez módosítja a 35., az A4 és az A5 szabályokat.

8.5 Óvási határidő: a versenyrendezőségi hajó partra érkezésétől számított 60 perc

1. **PÁLYAJELEK**
	1. A pályaszakaszokat határoló jelek sárga színű, henger alakú felfújt műanyag bóják.
	2. A rajt- és célbója élénk színű lobogóval ellátott jel.
2. **HIVATALOS HAJÓK**
	1. A versenyrendezésben közreműködő hajók RC feliratú lobogót viselnek.
	2. A versenybíróság hajóit JURY feliratú lobogó jelzi.
	3. A sajtó és a média hajóit PRESS vagy MEDIA feliratú lobogó jelöli.
	4. A nem hivatalos hajók a verseny ideje alatt a pályán kizárólag mentés céljából tartózkodhatnak.
3. **ÉRTÉKELÉS**
	1. A bajnokság érvényességéhez négy futam teljesítése szükséges.
	2. (a) Ötnél kevesebb futam megrendezésekor valamennyi futam eredménye számít a végső pontszám kiszámításánál.

(b) Öt vagy annál több, de tíznél kevesebb érvényes futam esetén a legrosszabb kiejthető.

(c) Tíz, vagy annál több érvényes futam esetén a két legrosszabb kiejthető.

1. **DÍJKIOSZTÓ, DÍJAZÁS**
	1. A díjkiosztó az utolsó futam után, a klubház előtti területen kerül megtartásra.
	2. Az 1-6. helyezettek díjazásban részesülnek.
2. **SZAVATOSSÁG KIZÁRÁSA**

A versenyen való részvétellel kapcsolatos, illetve annak során előforduló vagy okozott személyi sérülésekért – beleértve az esetleges elhalálozást is – és vagyoni károkért a verseny rendezője és a Versenyrendezőség semmilyen felelősséget nem vállal. Minden versenyző egyéni felelőssége dönteni a versenyen való indulásról vagy annak folytatásáról (lásd RRS 4. szabály – Döntés a versenyen való részvételről).

1. **EGYÉB**

Szálláslehetőségekről bővebb info – Sipos Péter 06303073910 sipihun2@gmail.com

**Jó szelet!** Versenyrendezőség

**1. MELLÉKLET – PÁLYARAJZ**

**Pályarajz**

Szélirány

⇩

 🏳---------® Cél

 ➁ ➀

 ➂ ➃

 🏳--------------® Start

**Bójakerülés sorrendje**:

Start - 1 - 2 - 3 és 4 között – 1 – 2 - 3 és 4 között - Cél